Odobren kredit za Titov brod: Podržali obnovu broda 'Galeb'

Glasovanje je trajalo nekoliko sekundi, a kredit za obnovu Galeba i Palače Šećerane je odobren jer su prijedlog podržala i tri vijećnika Liste za Rijeku pa je za bio 21 vijećnik, dok je protiv bilo 16. vijećnika...

<p>Na riječkom Gradskom vijeću danas se glasovalo o obnovi broda <strong>Galeb</strong>. Nakon sastanka klubova vijećnika, predsjednik Gradskoga vijeća <strong>Andrej Poropat </strong>uvrstio je kao posljednju točku glasovanje o referendumu u vezi s obnovom Galeba, a čije raspisivanje traži 15 oporbenih vijećnika. Poropatov prijedlog prihvaćen je jednoglasno.</p><p>Prema prijedlogu vijećnika, referendumsko pitanje bi trebalo glasiti 'Jeste li za to da se raskinu i/ili otkažu svi ugovori koji obvezuju Grad Rijeku na financiranje troškova rekonstrukcije i opremanja motornog broda Galeb iz vlastitih sredstava?'</p><p><strong>POGLEDAJTE VIDEO:</strong></p><p>Iduća točka je bila glasovanje o kreditu za obnovu Galeba.</p><p>Omjer snaga je bio neriješen u vezi s prihvaćanjem kredita, s tim da je Lista za Rijeku najavila da bi mogla podržati zaduženje jer bi odbijanje kredita prouzročilo veću štetu za gradski proračun budući da su obnova Galeba i Palače šećerane vezani istim ugovorom za europska sredstva.</p><p>Glasovanje je trajalo nekoliko sekundi, a kredit za obnovu Galeba i Palače Šećerane je odobren jer su prijedlog podržala i tri vijećnika Liste za Rijeku pa je za bio 21 vijećnik, dok je protiv bilo 16. vijećnika, piše <a href="http://www.novilist.hr/Vijesti/Rijeka/KRAJ-SAPUNICE-Odobren-kredit-za-obnovu-Galeba-Lista-za-Rijeka-donijela-kljucne-glasove" target="_blank">Novi List.</a></p><p>Galeb je od ranih 50-ih bio brod Jugoslavenske ratne mornarice (JRM) i Titova ploveća rezidencija kojom je obišao svijet. Posljednji put je na Galebu bio prije točno 40 godina, u kolovozu 1979. godine.</p><p>U 27 godina, koliko je brod služio Maršalu, on je na njemu boravio 550 dana, puno manje nego što je brod služio mornarici do raspada Jugoslavije.</p>